

 **ΓΡΑΦΕΙΟ ΤΥΠΟΥ**

Αθήνα, 18 Οκτωβρίου2018

**Δελτίο Τύπου**

 **Σχέδιο Νόμου για την ενδυνάμωση του ΑΣΕΠ προανήγγειλε η Υπουργός Διοικητικής Ανασυγκρότησης Μαριλίζα Ξενογιαννακοπούλου. Ρύθμιση του χρόνου επαναφοράς των πρώην δημοτικών αστυνομικών στη Δημοτική Αστυνομία**

Την επεξεργασία σχεδίου νόμου για την ενδυνάμωση του ΑΣΕΠ προανήγγειλε η Υπουργός Διοικητικής Ανασυγκρότησης Μαριλίζα Ξενογιαννακοπούλου, σε παρέμβασή της στη Διαρκή Επιτροπή Δημόσιας Διοίκησης, Δημόσιας Τάξης και Δικαιοσύνης της Βουλής.

Η Υπουργός Διοικητικής Ανασυγκρότησης, στην Επιτροπή, υποστήριξε τροπολογία των Υπουργείων Εσωτερικών, Δικαιοσύνης Διαφάνειας και Ανθρωπίνων Δικαιωμάτων και Διοικητικής Ανασυγκρότησης σε σ/ν του Υπουργείου Δικαιοσύνης. Με την τροπολογία, ρυθμίζεται χρονικά η επιστροφή στους Δήμους των πρώην δημοτικών αστυνομικών που εργάζονται σήμερα στα καταστήματα κράτησης, όταν εκδοθούν τα οριστικά αποτελέσματα , η τοποθέτηση και η ανάληψη υπηρεσίας των επιτυχόντων της σχετικής προκήρυξης του ΑΣΕΠ για σωφρονιστικούς υπαλλήλους, και το αργότερο από την 29η Μαρτίου 2019.

